ཡང་ཀུན་ཕན་ལས་གཞི་ལྟ་བུ་ལ་རྒྱབ་སྐྱོར་བྱེད་དགོས་པ་གལ་ཆེན་པོ་ཡིན་པའི་སྐོར་ལ་ཁོང་གིས།ཀུན་ཕན་ལས་ཁང་ལྟ་བུ་ལ་མཚོན་ན།དྷ་ས་ས་གནས་ལས་ཁུངས་དང་།སྡེ་ཚན་ཁག་དང་སྤྱི་ཚོགས་ཁྱོན་ཡོངས་ཀྱིས་མྱོས་རྫས་དང་གོམས་འདྲིས་ཡོད་པའི་རིགས་ལ་ཁ་ཕན་ཚིག་ཕན་ཙམ་ལས་མི་ཐུབ་ཀྱང་རྒྱབ་སྐྱོར་དང་།དཔལ་འབྱོར་སོགས་ཀྱི་རྒྱབ་སྐྱོར་དང་ལྷག་ཏུ་སོ་སོའི་ཁྱིམ་ཚང་གཙོས་གྲོང་པ་ཁྱིམ་མཚེས་ཚང་མས་སོ་སོའི་བུ་ཕྲུག་ལ་ཆུང་དུས་ནས་གོམས་འདྲིས་ཡག་པོ་ཞིག་བཞག་སྟེ།མྱོས་རྫས་དང་ཆང་རག་སོགས་ལ་འབྲེལ་བ་མེད་པ་བྱ་དགོས་རྒྱུ་གལ་ཆེན་རེད་ལ།དེ་ཚོའི་རིགས་དེ་གཞི་རྩའི་གཙང་མ་བཟོ་རྒྱུ་དེ་ཁྱིམ་ཚང་དང་སྤྱི་ཚོགས་ནས་འགན་འཁུར་དགོས་པ་དང་།དེ་མིན་གློ་བུར་དུ་ལས་དོན་དེའི་རིགས་ལ་ལས་གཞི་སྤེལ་ནས་མཚམས་འཇོག་བྱེད་དགོས་བྱུང་ན་ལས་ཀ་ཧ་ཅང་དཀའ་ལས་ཁག་པོ་ཆགས་ཀྱི་ཡོད་པ་རེད།ཅེས་བརྗོད་སོང་།